b'\n_START_ARTICLE_\nVillyaellenita\n_START_SECTION_\nCaracter\xc3\xadstiques\n_START_PARAGRAPH_\nLa villyaellenita \xc3\xa9s un arsenat de f\xc3\xb3rmula qu\xc3\xadmica (Mn,Ca)Mn\xe2\x82\x82Ca\xe2\x82\x82(AsO\xe2\x82\x83OH)\xe2\x82\x82(AsO\xe2\x82\x84)\xe2\x82\x82\xc2\xb74H\xe2\x82\x82O. Cristal\xc2\xb7litza en el sistema monocl\xc3\xadnic en cristalls de  tabulars, aplanats en {100}, a_NEWLINE_prism\xc3\xa0tics, allargats al llarg de [001], mostrant {100}, {110}, {011}, {010}, {101}, {001},  de fins a 4 cm; tamb\xc3\xa9 en rosetes i agregats radials. La seva duresa a l\'escala de Mohs \xc3\xa9s 4. _NEWLINE_Segons la classificaci\xc3\xb3 de Nickel-Strunz, la villyaellenita pertany a "08.CB - Fosfats sense anions addicionals, amb H\xe2\x82\x82O, nom\xc3\xa9s amb cations de mida mitjana, RO\xe2\x82\x84:H\xe2\x82\x82O = 1:1" juntament amb els seg\xc3\xbcents minerals: serrabranca\xc3\xafta, hureaulita, sainfeldita, nyholmita, miguelromero\xc3\xafta, fluckita, krautita, cobaltkoritnigita, koritnigita, yvonita, geminita, schubnelita, radovanita, kazakhstanita, kolovratita, irhtemita i burgessita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa villyaellenita va ser descoberta a Sainte Marie-aux-Mines, a l\'Alt Rin (Als\xc3\xa0cia, Fran\xc3\xa7a). En aquest indret es tracta d\'un mineral post-mina, producte de reacci\xc3\xb3 a baixes temperatures d\'una gamma de carbonats amb solucions arsenicals derivades d\'ars\xc3\xa8nic. Tamb\xc3\xa9 ha estat descrita als Estats Units (en un sol esp\xc3\xa8cimen d\'un cos estratificat, metamorfosat de mineral de zinc), Fran\xc3\xa7a, el Jap\xc3\xb3, M\xc3\xa8xic (trobada en un exemplar de museu a la zona oxidada d\'un dip\xc3\xb2sit de metalls ric en ars\xc3\xa8nic), la Rep\xc3\xbablica Txeca, Romania i Xile.'